3. การประกอบธุรกิจของแต่ละสายผลิตภัณฑ์

ลักษณะผลิตภัณฑ์

 บริษัท บูติคนิวซิตี้ จำกัด (มหาชน) เป็นผู้จัดจำหน่ายสินค้าเสื้อผ้าสำเร็จรูป และเครื่องหนังสตรีได้รับลิขสิทธ์ในการจัดจำหน่ายเสื้อผ้าภายใต้ชื่อสินค้าที่มีชื่อเสียงคือ L’OFFICIEL C&D (Classic and Difference) GUY LAROCHE , GEORGES RECH, SYNONYME, JOUSSE, และ LOUIS FERAUD 

L’OFFICIEL

ลอฟฟิเซีย เสื้อผ้าสไตส์นักธุรกิจ สำหรับผู้หญิงวัยทำงาน เสริมบุคลิกให้ดูภูมิฐาน
ในแบบฉบับตัวเองได้อย่างมั่นใจ มุ่งเน้นกลุ่มสุภาพสตรีที่มียศและตำแหน่ง(Titled Ladies)
ผู้ต้องคำนึงถึงความสง่างามของตัวเองอยู่เสมอ เมื่ออยู่ในวงสังคม

C&D (Classic and Difference)

ซี แอนด์ ดี (คลาสสิค แอนด์ ดีฟเฟรนซ์) แฟชั่นสไตส์คลาสสิค
ด้วยความเรียบง่ายอย่างมีรสนิยมบนความแตกต่างในรูปแบบของการสวมใส่เสื้อผ้าเสริมบุคลิกด้วยเข็มขัดและกระเป๋าแต่งแต้มสีสันบนใบหน้าด้วยเครื่องสำอางค์ซี
แอนด์ ดี ได้อย่างลงตัว กลุ่มสุภาพสตรีในวัยทำงานผู้มีความกระตือรือร้นอยู่เสมอ
แต่พิสมัยในความเรียบง่ายคล่องตัวและมีรสนิยม

GUY LAROCHE

สินค้าภายใต้ชื่อ กีลาโรช
เป็นที่ยอมรับและรู้จักกันเป็นอย่างดีทั่วโลกทางด้านเสื้อผ้าสำเร็จรูปที่สูงด้วยคุณภาพ และรสนิยม
สง่างาม ดูภูมิฐาน แสดงถึงความเป็นเอกลักษณ์ และความมีมาตรฐานเช่นเดียวกันทั่วโลก
สำหรับกลุ่มลูกค้าสุภาพสตรีนักบริหารตั้งแต่ 25 ปีขึ้นไปที่ต้องการความเฉียบขาดอย่างมีรสนิยม

GEORGES RECH

จอร์ชส์ แรช ภาพลักษณ์สำหรับผู้มีรสนิยมสูง เน้นการแต่งกายที่เรียบหรู และมีรสนิยม
รูปแบบที่ทันสมัยวัตถุดิบที่มีคุณภาพและการตัดเย็บที่ประณีต ได้รับมาตรฐานสากล
สามารถเสริมบุคลิกให้สง่างามได้อย่างมั่นใจ
สำหรับกลุ่มสุภาพสตรียุคใหม่ที่มีบทบาทในการบริหารระดับสูงทั้งในด้านเศรฐกิจและการเมือง

SYNONYME

ซินโนนีม เสื้อผ้าสไตส์เท่ห์ยุคใหม่ ที่นิยมการแต่งกายที่ดูทะมัดทะแมง
คล่องตัวในการเคลื่อนไหวความหลากหลายของรูปแบบ รวมทั้งสีสันที่สดใสร่าเริง
ตามแบบฉบับของเทรนแฟชั่น ทำให้เกิดความผสมผสานในการแต่งกายได้ลงตัวอย่างงดงาม
ตามสไตส์แฟชั่นยุคใหม่ สำหรับสุภาพสตรียุคใหม่ที่ต้องการทำงานอย่างสมบูรณ์

JOUSSE

จู๊ส เสื้อผ้าทันสมัย และมีรสนิยมตามแบบอย่างสาวฝรั่งเศส กลุ่มสุภาพสตรีอายุเยาว์(17 – 35 ปี)

ที่ประสบความสำเร็จอย่างรวดเร็วเกินอายุ ในทุกวงการ

LOUIS FERAUD 

หลุยส์ เฟโรต์ แฟชั่นชั้นสูงระดับโลกจากฝรั่งเศส ได้รับแรงบันดาลใจจากมิสเตอร์หลุยส์ เฟโรต์
ศิลปินผู้ชื่นชอบความงามของผู้หญิง และดอกไม้ ได้ถ่ายทอดจินตนาการต่างๆ
ลงบนผืนผ้าด้วยลวดลายสีสันที่สะดุดตา ในสไตล์ของผู้หญิงและดอกไม้
สำหรับกลุ่มลูกค้าสุภาพสตรีชั้นสูงที่ต้องการความหรูหราสง่างามอย่างไม่จำกัดอายุ

การแบ่งกลุ่มเป้าหมายของบริษัทนั้นสามารถแบ่งได้หลายวิธีในทางการตลาดดังที่ได้ระบุสำหรับแต่ละตราสินค้าแต่โดยรวมแล้วบริษัทมุ่งเน้นกลุ่มสุภาพสตรีตั้งแต่วัยเริ่มทำงานจนกระทั่งประสบความสำเร็จในชีวิต
ในทุกสถานะไม่จะว่าเป็นช่วงเวลาพักผ่อน ทำงาน หรือ ออกสังคม
และในปัจจุบันบริษัทมุ่งเน้นการจัดจำหน่ายโดยวิธีค้าปลีก(Retail)
กลุ่มเป้าหมายจึงเป็นผู้ใช้สินค้าโดยตรง (End User)
ซึ่งมีความผูกพันกับบริษัทในด้านความเชื่อถือในคุณภาพสินค้าและบริการ
ทั้งนี้เนื่องมาจากบริษัทมีแหล่งสินค้าที่เป็นเสื้อผ้าและเครื่องหนังที่ได้รับการยอมรับในด้านคุณภาพในระดับสากล
อนึ่งสัดส่วนการขายส่งให้กับลูกค้า 10 รายแรกรวมแล้วน้อยกว่า 20%

การตลาดและภาวะการแข่งขัน

โครงสร้างตลาดและกลุ่มคู่แข่งที่สำคัญ

บริษัทจัดอยู่ในตลาดสินค้าเสื้อผ้าแฟชั่นสตรีระดับสูงของประเทศไทย
ซึ่งมีโครงสร้างที่สามารถแบ่งออกได้เป็น 3 กลุ่มตามแหล่งที่มาดังต่อไปนี้

  1. กลุ่มสินค้าแฟชั่นนำเข้า

  2. กลุ่มสินค้าแฟชั่นที่ผลิตภายใต้ลิขสิทธ์

  3. กลุ่มสินค้าแฟชั่นที่ออกแบบในประเทศ

ในปัจจุบันถึงแม้ว่าจะมีผู้ประกอบการขายสินค้าในทั้ง 3 กลุ่มนี้เป็นจำนวนมาก
แต่ไม่มีผู้ประกอบการใดมีส่วนแบ่งการตลาดเป็นนัยสำคัญ
และบริษัทยังจัดเป็นบริษัทขนาดใหญ่เมื่อเทียบกับคู่แข่งขันโดยทั่วไป

ในปี 2546 เนื่องจากการระบาดของโรค SARS ในไตรมาสที่ 2 คู่แข่ง
และคู่ค้ากลับมาใช้กลยุทธ์ในการลดราคาเป็นกลยุทธ์หลักในไตรมาสที่ 3 และ 4
เพื่อชดเชยยอดขายที่ลดลงไปอย่างชัดเจนระหว่างที่เกิดโรคระบาด
ทำให้ภาพรวมของกลุ่มธุรกิจมีกำไรลดน้อยลง

ด้วยเงื่อนไขการเปิดการค้าเสรีที่จะเกิดขึ้น และ โครงการ Bangkok Fashion City
คู่ค้าที่เป็นผู้ค้าปลีกขนาดกลางและขนาดใหญ่
ได้เตรียมพร้อมที่จะนำสินค้าจากต่างประเทศเข้ามาจัดจำหน่าย ในทุกกลุ่มสินค้า
ซึ่งเปลี่ยนแปลงจากเดิมที่กลุ่มสินค้านำเข้ามักจะเป็นสินค้าที่มี Brand image ที่ดี มีคุณภาพที่ดี
และบริหารจัดการโดยระบบมืออาชีพ มาเป็นสินค้าทั่วๆไปซึ่งอาจจะเน้นการแข่งขันด้านราคาเป็นหลัก
ทำให้ผู้ประกอบการในประเทศที่ทำสินค้าระดับสูงเริ่ม
หาพื้นที่ในการขายใหม่ในพื้นที่ที่เป็นศูนย์การค้ามากขึ้นอย่างเห็นได้ชัด

นอกจากนี้กำลังซื้อของกลุ่มลูกค้าภายในประเทศแม้จะเพิ่มขึ้นพอสมควร
แต่เป็นการเพิ่มขึ้นจากการกระตุ้นด้านราคาและเงื่อนไขการชำระเงินเป็นหลัก
ทำให้เป็นการเพิ่มที่ไม่มีเสถียรภาพมากนัก
ตลาดที่มีแนวโน้มการเติบโตจึงยังเป็นตลาดที่เกิดจากนักท่องเที่ยว
และชาวต่างชาติที่อาศัยอยู่ในประเทศไทยเป็นหลัก

ถึงแม้ว่าแนวโน้มการเติบโตของของเศรฐกิจจะส่งผลให้ตลาดสินค้าเสื้อผ้าแฟชั่นสำเร็จรูป เติบโตขึ้น
แต่ตลาดนี้ยังเป็นตลาดที่มีความอ่อนไหวทางจิตวิทยากับปัจจัยหลายๆอย่าง เช่น ปัจจัยด้านโรคระบาด
ภัยก่อการร้าย และความไม่สงบทางการเมือง ซึ่งจะส่งผลกระทบอย่างรวดเร็ว
การดำเนินธุรกิจในตลาดนี้จึงจำต้องมีความระมัดระวังเป็นอย่างสูง

ปัจจัยความสำเร็จของอุตสาหกรรม

ปัจจัยหลักแห่งความสำเร็จของอุตสาหกรรมเสื้อผ้าแฟชันสามารถสรุปได้ดังต่อไปนี้

  1. ความเข้าใจในผู้บริโภค: ผู้ผลิตสินค้าแฟชั่นจะต้องมีความเข้าใจในรสนิยม
  และการใช้ชีวิตของผู้บริโภคเป็นอย่างดีเพื่อที่จะจัดหาสินค้าที่เหมาะสม และเป็นที่นิยมของตลาด

  2. คุณภาพและราคาสินค้า: ในตลาดของสินค้าแฟชันระดับสูง
  คุณภาพของสินค้าจะต้องมีคุณภาพในระดับที่ไม่มีความผิดพลาด ในขณะที่จำหน่ายในราคาที่เหมาะสม

  3. ภาพลักษณ์ของตราสินค้า และประชาสัมพันธ์: สินค้าแฟชั่นเป็นสินค้าที่มีความใหม่เสมอ
  ดังนั้นจะต้องมีการสื่อสารที่ชัดเจนให้กับผู้บริโภคตลอดเวลา
  โดยสารที่ใช้สื่อสารนั้นจะต้องสอดคล้องกับภาพลักษณ์หลักของสินค้าเพื่อสร้างให้เกิดตลาดในระยะยาว

  4. การเข้าถึงผู้บริโภค: ในปัจจุบันจากการที่มีรูปแบบการค้าใหม่ๆเกิดขึ้นมากมาย
  ทำให้การดำเนินชีวิตของผู้บริโภคเปลี่ยนแปลงไป
  การสรรหาช่องทางใหม่ๆในการจัดจำหน่ายจึงเป็นโอกาสที่สำคัญของผู้ที่อยู่ในอุตสาหกรรม

โอกาสและอุปสรรค

ในปี 2548 จะมีพื้นที่การค้าในย่านใจกลางเมืองเพิ่มขึ้นอย่างมากมาย
ทำให้เป็นโอกาสของบริษัทในการขยาย และปรับเปลี่ยนจุดขายเพื่อให้เกิดผลกำไรสูงสุด
อย่างไรก็ตามการเปลี่ยนแปลงทางด้านการคมนาคมและการสัญจร
จะทำให้ทำเลของพื้นที่ขายต่างๆกระจาย และเปลี่ยนแปลงไปมาก

ผู้ประกอบการจะต้องมีความเข้าใจในแนวโน้มการเปลี่ยนแปลงเพื่อให้เกิดประโยชน์สูงสุด

นอกจากนี้โครงการ Bangkok Fashion City ที่ดำเนินการโดยรัฐบาล เนื่องจากมุ่งเน้นที่กลุ่ม

นักท่องเที่ยวเป็นหลัก น่าจะส่งผลดีให้กับสินค้าที่มีการผลิตภายในประเทศ โดยเฉพาะที่มีเอกลักษณ์
หรือจุดเด่น มากกว่าสินค้านำเข้าทีในอนาคตมีอยู่ดาษดื่นทั่วไปทุกประเทศ

อุปสรรคที่สำคัญในอนาคตอันใกล้ น่าจะอยู่ที่สภาวะแวดล้อมเป็นหลัก เช่น โรคระบาด
หรือด้านความมั่นคง ส่งผลทางจิตวิทยากับกลุ่มลูกค้าของบริษัทโดยตรง

การจัดจำหน่ายและช่องทางการจำหน่าย 

  บริษัทฯ มีช่องทางการจัดจำหน่าย 3 ช่องทางคือ

  1. ค้าปลีก บริษัทฯ มีสาขาทั้งสิ้น 40 แห่ง ทั่วเขตกรุงเทพฯ โดยมีสัดส่วนในการจำหน่ายร้อยละ
  67 ของมูลค่าการจัดจำหน่ายทั้งหมด

  2. ค้าส่ง ขายให้กับห้างสรรพสินค้าในเขตกรุงเทพฯ , ต่างจังหวัด และบริษัทฯในเครือฯ
  โดยมีสัดส่วนในการจำหน่าย ร้อยละ 27 ของมูลค่าการจัดจำหน่ายทั้งหมด

  3. ส่งออก ส่งออกไปยังแถบยุโรป และอเมริกา โดยมีสัดส่วนในการจำหน่าย ร้อยละ 1
  ของมูลค่าการจัดจำหน่ายทั้งหมด

  4. การให้บริการ เครื่องแบบเฉพาะกิจ จำหน่ายให้กับหน่วยงานของรัฐและเอกชน
  โดยมีสัดส่วนในการจำหน่ายร้อยละ 5 ของมูลค่าการจัดจำหน่ายทั้งหมด

สัดส่วนการขายส่งให้กับลูกค้า 10 รายแรกรวมแล้วน้อยกว่า 20%

การจัดหาผลิตภัณฑ์เพื่อจำหน่าย

+-------------------------------------------+--------------------------+
| สินค้า                                      | ผู้จำหน่าย                  |
+-------------------------------------------+--------------------------+
| L’OFFICIEL                                | ห้างหุ้นส่วน สุขหทัย           |
+-------------------------------------------+--------------------------+
| C&D                                       | บริษัท ภูมิกาญจน์ จำกัด        |
+-------------------------------------------+--------------------------+
| GUY LAROCHE                               | บริษัท โชคธานี จำกัด         |
+-------------------------------------------+--------------------------+
| GEORGES RECH, GEORGES RECH SPORT          | บริษัท ภูเพชร จำกัด          |
+-------------------------------------------+--------------------------+
| SYNONYME                                  | บริษัท บ้านประจวบ จำกัด      |
+-------------------------------------------+--------------------------+
|                                           | บริษัท มาโรซักส์ (ไทยแลนด์)   |
|                                           | จำกัด                     |
+-------------------------------------------+--------------------------+
| JOUSSE, JOUSSE (N)                        | บริษัท ภูมิกาญจน์ จำกัด        |
+-------------------------------------------+--------------------------+
|                                           | บริษัท มาโรซักส์ (ไทยแลนด์)   |
|                                           | จำกัด                     |
+-------------------------------------------+--------------------------+
| LOUIS FERAUD                              | บริษัท ศิริชัยเกียรติ จำกัด      |
+-------------------------------------------+--------------------------+

- ผู้จัดจำหน่ายแต่ละรายมีสัดส่วนไม่เกินร้อยละ 30ของรายได้รวมในระยะ 3 ปีที่ผ่านมา

  - สาระสำคัญของสัญญาจัดจำหน่ายอายุสัญญา เงื่อนไข

  - ไม่มี -